jkorsvik/nowiki_second_scrape_merged huggingface dataset:
Travel Channel

For den amerikanske tv-kanalen som også drives under dette navnet, se Travel Channel (Discovery).
Travel Channel er en tv-kanal som drives fra London i England og som sender i både Storbritannia og andre land i Europa og Afrika. Alle programmene omhandler, som navnet indikerer, reiser og reising. Den amerikanske tv-kanalen med samme navn som eies av Discovery Communication har ingen forbindelse til denne kanalen, og drives under navnet Discovery Travel & living der hvor britiske Travel Channel eksisterer.
Travel Channel distribueres gratis på Astra 2A og kan derfor sees av abonnenter av Sky Digital i Storbritannia og Irland. Kanalen er også gratis tilgjengelig på Astra 1G, noe som gjør det mulig for mange personer rundt om i Europa å motta den. I enkelte andre europeiske land distribueres kanalen via satellitt i krypterte versjoner og er tilgjengelig for abonnementer av forskjellige kanalpakker.
Den britiske versjonen av kanalen er noe forskjellig fra den pan-europeiske.


== Eksterne lenker ==
(en) Offisielt nettsted 
Offisielt nettsted 
(en) Travel Channel – kategori av bilder, video eller lyd på Commons 
Travel Channel – lister og programoversikt (engelsk)
Sigurd Lavard

Sigurd Lavard (født ca. 1175, død ca. 1200) var kong Sverre Sigurdsson av Norges eldste sønn. I henhold til den danske krønikeskriveren Saxo Grammaticus ble Sigurd født mens Sverre fortsatt bodde på Færøyene og fikk navnet Unås etter Sverres antatt egentlige far. Senere kom Sverre til Norge og hevdet der at han var sønn av kong Sigurd Munn. Han skal da i henhold til dette ha endret navnet på sønnen. Tilnavnet Lavard skal komme fra angelsaksisk eller gammelengelsk hlaford, lord, tilsvarende herre.Sigurd ble oppfostret hos kongens stallare Gudlaug Vale og nevnes senere som en av birkebeinernes ledere både mot øyskjeggene og baglerne. Hans ettermæle er, kanskje urettferdig, at han verken hadde mot eller talent som feltherre.
Sverre ble konge av Norge ved å lede et opprør mot den daværende kongen, Magnus Erlingsson, som ble beseiret og drept i 1184. I 1196 reiste Magnus’ gamle tilhengere og andre misfornøyde en ny fraksjon, baglerne. Det første sammenstøtet mellom kong Sverre og baglerne skjedde på kysten av Ranrike. Her ble Sigurd Lavard gitt ansvaret for å vokte en kastemaskin, men i løpet av natten angrep baglerne overraskende. Sigurd og hans menn ble tatt på sengen og jagd av sted mens kastemaskinen ble ødelagt. Ifølge Sverres saga skal kong Sverre ha blitt så rasende på sin sønn at han fratok ham kommandoen etter dette: «Ve den kongssønn som fører sin sveit så slett som du har gjort i dag».Sverres tukting av sønnen var ikke helt rettferdig da Sigurds menn var i mindretall, men skaden hadde skjedd. Rundt 1200 satt kong Sverre i Oslo, kan Sverres saga fortelle, og baglerne samlet seg mot ham med en stor hær. Det ble et voldsomt slag på isen på Frysja og i Ryenbergene nedenfor Kværner. Sigurd Lavard og broren hans Håkon hadde merkene sine ved Ryenbergene for å hindre angrep fra bøndene derfra. «Bøndene egget da hverandre innbyrdes og stevnet ned berget. Men Sigurd Lavard dro mot dem. (...) Det ble en hard kamp. Birkebeinerne hadde fire hundre mann, men bøndene nesten tyve hundre.» Overtallet gjorde at Sigurd Lavard igjen måtte trekke seg tilbake.Kanskje var det i nettopp dette slaget han fikk et sår han døde av samme år? Sagaen er sparsommelig med detaljene, men Sigurd Lavard døde kort tid etter, enten i 1200 eller 1201 mens hans far fortsatt var i live. Sigurd etterlot seg en ung sønn, Guttorm, som senere ble utropt til konge da han var kun fire år gammel i 1204. Gutten døde selv noen få måneder senere av sykdom.


== Referanser ==


== Litteratur ==
Karl Jonsson, Sverres saga. I: Norges Kongesagaer, 1914-utgaven, oversatt av Gustav Storm og Alexander Bugge. I. M. Stenersens forlag, Kristiania 1914
Håkons, Guttorms og Inges saga. I: Norges Kongesagaer, 1914-utgaven, oversatt av Gustav Storm og Alexander Bugge. I. M. Stenersens forlag, Kristiania 1914
Saxo Grammaticus, Danmarks Krønike. Fjortende bok, Valdemar den store (1).
Sigurd Sverresson Lavard, Norsk biografisk leksikon
Stéphane Augé

Stéphane Augé (født 6. desember 1974 i Pau, Frankrike) er en fransk tidligere profesjonell syklist.
Augé ble proff i 2000. Han begynte sin karriere i Festina, men byttet i 2001 til Jean Delatour og gikk i 2003 til Crédit Agricole. Fra 2005 syklet han for Cofidis.
Augé fikk en etappeseier i Tyskland rundt 2002 og 2008, og i Tour de Poitou-Charentes 2000. Han har deltatt åtte ganger  i Tour de France (2002, 2003, 2005-2010), hans beste plassering var 115.-plass sammenlagt i 2002.
Han vant en etappe og sammenlagtseieren i Firedagers i Dunkerque i 2008.


== Referanser ==


== Eksterne lenker ==
(en) Stéphane Augé – kategori av bilder, video eller lyd på Commons 
(en) Stéphane Augé – ProCyclingStats 
(en) Stéphane Augé – Cycling Archives 
(en) Stéphane Augé – Cycling Quotient 
(en) Stéphane Augé – CycleBase 
(en) Stéphane Augé – TheSports.org
Leif Hovde

Leif Arne Hovde (født 24. april 1943 i Ålesund) er lærer og lokalpolitiker (KrF) i Ålesund.
Han har i tillegg engasjert seg i barne- og ungdomsarbeid gjennom KFUM, i menighetsarbeid og i Ålesunds vennskapsbysamarbeid med Peterhead i Skottland. 18. april i 2007 ble Hovde overrakt Kongens fortjenstmedalje i gull.  Han er bror av presten Steinar Hovde


== Eksterne lenker ==
Kongens gull til Leif Hovde Arkivert 22. september 2017 hos Wayback Machine.
Fylkesvei 605 (Akershus)

Fylkesvei 605 i Akershus gikk mellom Blommenholm og Høvik i Bærum. Veiens lengde var 2,1 km.
Traséen følger Sandviksveien.
Før 1. januar 2010 hadde veien betegnelsen fylkesvei 157.
2019 ble veien del av fylkesvei 1628.


== Kommuner og knutepunkter ==

 Bærum


== Referanser ==


== Eksterne lenker ==
Vegvesenets vegkart
Nasdaq Nordic

Nasdaq Nordic, tidligere OMX, er den børsvirksomhet som Nasdaq, Inc. driver i Norden og i Baltikum. Med base i Sverige driver Nasdaq børsene i Stockholm, Helsingfors, København, Reykjavík, Tallinn, Riga og Vilnius.


== Historie ==
OMX var en svensk-finsk virksomhet som hadde to divisjoner: OMX Exchanges og OMX Technology. OMX Exchanges drev børsene i København, Stockholm, Helsingfors, Tallinn, Riga og Vilnius samt verdipapirsentralene i Estland og Latvia. OMX hadde også virksomhet i Norge. OMX Technology leverte løsninger og tjenester (transaksjonsteknologi, prosessing og outsourcing). OMX var notert på børsene i Stockholm, Helsingfors og København.
I 2005 ble Københavns Fondsbørs en del av OMX, da det kjøpte aksjene i Københavns Fondsbørs A/S for 1,2 milliarder danske kroner. Tidligere hadde de danske bankene, fondsmeglerselskapene og utstederne av verdipapirer eid Københavns Fondsbørs.
I mai 2007 fremsatte det store amerikanske børsselskapet Nasdaq et kjøpstilbud på OMX på 3,7 milliarder dollar. Etter oppkjøpet kalte gruppen seg Nasdaq OMX Group, fra 2014 bare Nasdaq.


== Referanser ==


== Eksterne lenker ==
Offisielt nettsted
Louth

Louth kan vise til:

Louth (grevskap), grevskap i Irland
Louth (Lincolnshire), by i England
Fylkesvei 606 (Akershus)

Fylkesvei 606 i Akershus gikk mellom Ramstad og Blommenholm i Bærum. Veiens lengde var 2,0 km.
Før 1. januar 2010 hadde veien betegnelsen fylkesvei 159.
2019 ble veien erstattet av fylkesvei 1623 og fylkesvei 1624.


== Kommuner og knutepunkter ==

 Bærum


== Referanser ==


== Eksterne lenker ==
Vegvesenets vegkart
Louth (Lincolnshire)

Louth er en markedsby i Lincolnshire i England. Den er kjent som «Lincolnshire Wolds' hovedstad», og ligger på stedet hvor den oldtidsveien Barton Street krysser elven Lud. I henhold til folketellingen i 2011 hadde byen en befolkning på 16 419 innbyggere.


== Historie og bygninger ==
Store deler av sentrum består av teglbygninger fra 1600- og 1700-tallet. Sognekirken St. James kirke, som ble bygd i 1515, har et nitti meter høyt spir, som skal være det høyeste på noen sognekirke i Storbritannia, og det nest høyeste etter Salisburykatedralen.Den 29. mai 1920 ble byen rammet av en storflom som forårsaket tyve dødsfall. Man finner flere steinplaketter rundt om i byen som viser hvor høyt vannet stod.
Historisk er byen mest kjent som stedet hvor Lincolnshireopprøret, den første fasen av Nådens pilegrimsferd, brøt ut høsten 1536.


== Vennskapsbyer ==
Louth har følgende vennskapsbyer:
 La Ferté-Bernard, Frankrike


== Referanser ==


== Eksterne lenker ==
Offisielt nettsted 
(en) Louth, Lincolnshire – kategori av bilder, video eller lyd på Commons  Louth hos Wikivoyage

Louth Town Partnership
Louths offisielle nettsted
Louth Leader
Louth Museum
St. James' Church
Leiv Neset

Leif Neset (født 5. november 1925 i Modalen, død 13. juli 2015 i Skien) var en norsk folkemusiker.
Som ung gikk han i lære hos Lorentz Hop og Arne Bjørndal. Leif Neset var ivrig etter å lære Telemark-spel og reiste til Seljord i 1947, der han kontaktet spelemennene Eivind Mo og Kjetil Flatin. Han kom i lære på Ramberg hos Kjetil Flatin og på Nordgarden hos Eivind Mo. Senere fortsatte han som gårdsarbeider og læregutt på Nes hos Torkjell Haugerud. Lønna var hus og kost, og ikke så mye betaling, men, det var klare avtaler om at kveldene skulle nyttes til å lære slåtter. Leiv Neset lærte seg slåttene tak for tak, og lærte seg på det viset mange av de mest kjente slåttene til Haugerud. Han har derfor vært en viktig folkemusik-kilde, blant annet fordi han fikk høre så mye av Haugerud sine slåtteformer.


== «Frå eventyrlandet Telemark» ==
I 1950 ble det produsert en film som ble vist rundt omkring i landet i regi av Folkeakademiet. Det var en stumfilm, men Hval, som produsenten het, kåserte ved siden av filmvisningen. Et av innslagene kalte han «I lære hos Torkjell Haugerud», og der satt Haugerud og Leif Neset og spilte i tunet på Nes. Der var også et innslag med Kjetil Flatin i samme filmen.
Leif Neset ble gift med Signe Flatin i 1952. Han ble boende i Seljord i flere år, men flyttet senere til Skien. I 1952 hadde han vunnet 1. premie i klasse B. på landskappleiken i Bergen. Han har deltatt en årrekke i klasse A og tatt en rekke premier. 
I 1955 begynte han i jobb på Norsk Hydro (Herøya) og bosatte seg på Klyve. Her fikk han kontakt med Norskdomslaget, og stilte til tider opp som spelemann for leikarringen og for barnelaget Tiurleiken. I 1956 var han med Norskdomslaget på tur til Paris. I 1960 var han med på å stifte spelemannslaget Vårlengt i Porsgrunn. Leiv var blitt enkemann i 1975 og i 1977 giftet han seg på nytt. Fra 1979 var han fast spelemann for leikarringen i Norskdomslaget og barnelaget Tiurleiken. 
Leif Neset var aktiv i folkemusikklivet i nedre Telemark i en mannsalder. Han spilte for laget Fossegrimen, Gjerpen FRUL, på utallige arrangement for ulike organisasjoner, men særlig som spelemann i Vårlengt; der han var aktiv nesten til det siste. 
Under Porsgrunnsdagene 2000 ble spelemannen Leif Neset tildelt Kongens fortjenstmedalje for lang og tro tjeneste for folkemusikken.
Det er gjort en mengde opptak av han i NRK. I 2006 laget Leiv Solberg et eget prorgam om ham for folkemusikkhalvtimen.


== Kilder ==
Neset, Leif: Slåtter i tradisjon og egne slåtter (2005)
Neset, Leif: Intervju. Telemark folkemusikkarkiv (TFA Tr190)
Storesund, Asbjørn: Høyrer du Tårån. Buen kulturverkstad, 1995. ISBN 82-991168-7-2
La Turbie

La Turbie (fra tropea, latinsk for trofé) er en landsby og kommune i departementet Alpes-Maritimes i Sydøst-Frankrike, på et høydedrat nord for Monaco, 450 moh.


== Referanser ==


== Eksterne lenker ==
Offisielt nettsted 
(en) La Turbie – kategori av bilder, video eller lyd på Commons
Flageolett

En flageolett (uttales [flaʃålett]) er et treblåseinstrument som er nært beslektet med blokkfløyten. De første flageolettene ble laget i det 16. århundret, og de ble produsert helt fram til det 20. århundret, da de ble avløst av blikkfløyten. De som spiller flageoletter kalles flageolettister. 
Flageoletter har hatt store variasjoner i utseende og form i de siste 400 årene. De første flageolettene var kalt «franske flageoletter», og hadde fire hull på oversiden og to på undersiden. De mest kjente som spilte dette instrumentet, var Frédéric Chalon og Samuel Pepys, og Henry Purcell og Georg Friedrich Händel, hvor de to sistnevnte skrev stykker for flageoletten. 
Små versjoner av instrumentet ble også laget, og ble kalt «fugleflageoletter». Disse ble brukt for å lære fugler å kvitre melodier. 
Sent på 1800-tallet og tidlig på 1900-tallet startet engelske instumentmakere å lage flageoletter med seks fingerhul på oversiden. Disse flageolettene ble kalt «engelske flageoletter», og kunne i tillegg være lagd i metall, slik som blikkfløyten. Noen var også lagd med et byttbart munnstykke slik at instrumentet også kunne bli spilt på en annen måte enn «blokkfløytemåten».
Rundt 1810 patenterte den engelske instrumentmakeren William Bainbridge en dobbel flageolett. Den bestod av to engelske flageoletter som var slått sammen slik at musikeren kunne harmonisere melodien han spilte. Han lagde også en trippel flageolett der han hadde lagt på en tredje, et bordunrør som hadde fingerhull lik en okarina. 
Flageoletten ble omsider fullstendig erstattet av blikkfløyte, og er sjeldent spilt i dag. Likevel er det et veldig enkelt instrument å spille, og tonen er myk og dempet. Den har et register på omtrent to oktaver.


== Referanser ==


== Eksterne lenker ==
Flageolets.com (engelsk)
Pressure 4-5

Pressure 4-5  var en Nu metalgruppe fra Santa Barbara i California. Bandet ble oppløst fordi mange av medlemmene forlot gruppa på grunn av at de ville finne seg en annen livsstil som ikke hadde relasjon til musikk.


== Bandets historie ==
Bandet ble grunnlagt av Adam Rich og gitarist Mark Berry. Det startet enkelt nok; to ungdomsvenner startet et band sammen. Det ble fart på sakene da en annen venn, Lyle McKeaney, ble med som bassist. Deretter meldte Joe Schmidt seg inn som DJ, før han byttet til gitar. Senere rekrutterte han broren sin, Tom, som trommis.
Bandets navn kom av at Joe Schmidt vegret seg for å være bandets DJ. Han kom sjelden på øvingene, og gruppa ble usikker på om de hadde 4 eller 5 medlemmer. Derfor ble navnet «Pressure 4-5»
I 1999 kom gruppa ut med EP-plata «Antechnology». Etter en varm velkomst fra rockesamfunnet og en stor fanskare, signerte de kontrakt med plateselskapet Dreamworlds Records, hvor de lanserte det eneste full-lengdealbumet «Burning The Process» i 2001
Uheldigvis var bandets suksess kortvarig, med bare én singel; «Beat The World». Selv om singelen var delvis vellykket, sluttet et antall medlemmer når de jobbet med oppfølgeren til «Burning The Process». Bandet ble oppløst i 2002 før flere låter kom ut.
Master of the Rings

Master of the Rings er det sjette studioalbumet til power metal-bandet Helloween. Det er kjent som et vendepunktet i historien til bandet, der albumet vender tilbake til Power metal-stilen som var savnet på det forrige albumet Chameleon.


== Sporliste ==
«Irritation (Weik Editude 112 In C)» (Weikath) (1:14)
«Sole Survivor» (Weikath/Deris) (4:33)
«Where the Rain Grows» (Weikath/Deris) (4:46)
«Why?» (Deris) (4:11)
«Mr. Ego» (Grapow) (7:02)
«Perfect Gentleman» (Deris/Weikath) (3:53)
«The Game Is On» (Weikath) (4:40)
«Secret Alibi» (Weikath) (5:49)
«Take Me Home» (Grapow) (4:25)
«In the Middle of a Heartbeat» (Deris/Weikath) (4:30)
«Still We Go» (Grapow) (5:09)
Bonusmateriale på utvidet versjon
«Can't Fight Your Desire» (Deris) (3:45)
«Star Invasion» (Deris/Weikath) (4:47)
«Cold Sweat» (Lynott/Sykes) (3:46)
«Silicon Dreams» (Grosskopf) (4:10)
«Grapowski's Malmsuite 1001» (Grapow) (6:33)
«I Stole Your Love» (Stanley) (3:23)
«Closer to Home» (Farner) (8:13)


== Personell ==


=== Musikere ===
Andi Deris – Vokal
Michael Weikath – Gitar
Roland Grapow – Gitar
Markus Grosskopf – Bass
Uli Kusch – Trommer


=== Produksjon ===
Ian Cooper – Mastering
Jorn Ellerbrock – Programmering
Tommy Hansen – Produsent, miksing og programmering
Frederick Moulaert – Coverdesign
Michael Tibes – Lydingeniør


=== Annet ===
George Chin – Fotografi


== Eksterne lenker ==
(en) Master of the Rings på Discogs 
(en) Master of the Rings på MusicBrainz 
(en) Master of the Rings på Encyclopaedia Metallum
Fylkesvei 204 (Akershus)

Fylkesvei 204 i Akershus gikk mellom Engelsrud og Vollen i Asker.
Traséer: Vollen – Guibekken (3,1 km), Øvre Gjellum – Engelsrud (8,4 km)
2019 ble veien erstattet av fylkesvei 1439 og fylkesvei 1438.


== Kommuner og knutepunkter ==

 Asker


== Referanser ==


== Eksterne lenker ==
Vegvesenets vegkart
David Nalbandian

David Nalbandian (født 1. januar 1982 i Unquillo, Provincia de Córdoba) er en argentinsk tennisspiller med armensk og italiensk herkomst.


== Tenniskarrieren ==
David Nalbandian ble profesjonell i 2000. Hans foreløpig høyeste ATP-ranking i single, nr. 4, oppnådde han i juli 2004.
Nalbandian vant juniortittelen i single i US Open i 1998 etter finaleseier over Roger Federer, og vant doubletittelen for juniorer i Wimbledon i 1999  sammen med landsmannen Guillermo Coria.
Han spilte finale i Wimbledon i 2002, men måtte strekke våpen mot Lleyton Hewitt med 0-3 i sett (1-6, 3-6, 2-6).


== Spillestil ==
Nalbandian er en typisk baseliner som bygger spillet sitt rundt presise og stabile slag fra grunnlinjen. I likhet med trenden i herretennisen, har han de siste årene utviklet nettspillet sitt, men han bruker som oftest volleyer kun til å sette bort ballene. Nalbandian har sin styrke i presisjonen på grunnslagene og servereturene. Ofte varierer han med slag langs linjen og korte crosser. Backhanden til Nalbandian er kanskje den mest fryktede på ATP-touren, og våpenet hans er det rette backhandslaget ned langs linjen.


== Referanser ==


== Eksterne lenker ==
(es) Offisielt nettsted 
(en) David Nalbandian – kategori av bilder, video eller lyd på Commons 
(de) David Nalbandian – Munzinger Sportsarchiv 
(en) David Nalbandian – Olympedia 
(en) David Nalbandian – Sports-Reference (OL-resultater – arkivert) 
(en) David Nalbandian – eWRC-results.com 
(en) David Nalbandian – ATP-touren 
(en) David Nalbandian – ITF Tennis 
(en) David Nalbandian – Davis-cupen
Benoît Vaugrenard

Benoît Vaugrenard, (født 5. januar 1982 i Vannes), er en tidligere profesjonell fransk syklist. Han syklet fra 2003 til 2019 for Française des Jeux.Han fikk sitt gjennombrudd da han hadde den hvite ungdomstrøyen under Tour de France 2006 på tre etapper. I slutten av juni 2007 vant han det franske mesterskapet i temporitt.


== Referanser ==


== Eksterne lenker ==
Offisielt nettsted 
(en) Benoît Vaugrenard – kategori av bilder, video eller lyd på Commons 
(en) Benoît Vaugrenard – ProCyclingStats 
(en) Benoît Vaugrenard – Cycling Archives 
(en) Benoît Vaugrenard – Cycling Quotient 
(en) Benoît Vaugrenard – CycleBase
Franskbrødsopp

Franskbrødsopp, Albatrellus confluens er en sopp i slekten fåresopper. Den som ligner på fåresopp, men har en mer gulbrun grunnfarge sammenlignet med fåresoppen som er mer gråbrun. Porene hos franskbrødsoppen er også større enn hos fåresoppen. Kjøttet er hvitt. Soppen blir ikke grønngul ved oppvarming, slik fåresoppen blir. Den smaker beskt, og er ingen matsopp. Hos franskbrødsoppen vokser fruktlegemene ofte sammen.


== Referanser ==


== Eksterne lenker ==
(en) Franskbrødsopp i Encyclopedia of Life 
(en) Franskbrødsopp i Global Biodiversity Information Facility 
(no) Franskbrødsopp hos Artsdatabanken 
(sv) Franskbrødsopp hos Dyntaxa 
(en) Franskbrødsopp hos Index Fungorum 
(en) Franskbrødsopp hos MycoBank 
(en) Franskbrødsopp hos NCBI 
(en) Kategori:Albatrellus confluens – bilder, video eller lyd på Wikimedia Commons 
(en) Albatrellus confluens – galleri av bilder, video eller lyd på Wikimedia Commons 
Soppen er «ikke en matsopp» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
Fylkesvei 7686

Fylkesvei 7686 går mellom Smines i Øksnes og Storvika i Sortland. 
Veien går over eidet mellom Eidsfjorden og Romsetfjorden, og videre langs Romsetfjordens vestside.
Frem til 2019 hadde veien betegnelsen fylkesvei 955.


== Kommuner og knutepunkter ==

 Øksnes

Sminesveien 

 SortlandSminesveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7686
(no) Statens vegvesen – trafikkmeldinger
Kristparken

Kristparken er en park på Hammersborg nær Oslo sentrum. 


== Parken ==
Kristparken avgrenses av Møllergata i øst, bebyggelse som hører til Deichmanns gate, Wilses gate og Fredensborgveien i nord, Grubbegata i vest og OBOS-bygget som ligger til Hammersborg torg i syd. Terrenget skråner fra Grubbegata ned mot Møllergata. 
I parken, som er 7,1 mål stor, er det lekeplass, ballplass og paviljong.


== Historie ==
Christ kirkegård ble i 1654 anlagt omtrent der Krist kirkegård ligger i dag. Kirkegården ble utvidet i 1835, 1840 og 1856 til det området som i dag er Kristparken. Kirkegården opphørte for nye graver i 1924, og etter at fredningstiden på 40 år var utløpt i 1964 ble den delen av kirkegården som lå øst for Grubbegata opparbeidet til Krist kirkegård og Kristparken.


== Litteratur ==
Oslo byleksikon


== Eksterne lenker ==
(en) Kristparken – kategori av bilder, video eller lyd på Commons 
«Kristparken». Kulturminnesøk. Riksantikvaren – Direktoratet for kulturminneforvaltning.
Castle Communications

Castle Communications var et uavhengig, britisk plateselskap. Det ble stiftet i 1983 av Terry Shand, Cliff Dane og Jon Beecher. Det ble kjøpt av amerikanske Alliance Entertainment i 1994 og tatt inn i Sanctuary Records i 1999, fra da av som merkenavnet Castle Music, men opphørte da Sanctuary Records ble en del av Universal Music Group i 2007.Bedriften har vanligvis jobbet med folkemusikk og folkrock-artister. Selskapet har også senere produsert albumer for metal-, hiphop-, funk-, jazz- og bluesartister.


== Eksempler på artister ==
Aretha Franklin
Helloween
The Fall
Motörhead
Tangerine Dream


== Referanser ==
Fylkesvei 7676

Fylkesvei 7676 går mellom Hjellsand og stedet Øksnes i Øksnes kommune. Veien går langs Skogsøyas sørside.
Frem til 2019 hadde veien betegnelsen fylkesvei 942.


== Kommuner og knutepunkter ==

 ØksnesSkogsøyveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7676
(no) Statens vegvesen – trafikkmeldingerRutetabeller for hurtigbåt i Nordland
Leangen gård

Leangen gård ligger ved Leangenbukta i Trondheim. Anlegget er ett av tre lyststeder fra 17- og 1800-tallet på Ladehalvøya. Leangen gård ble første gang oppført i 1661 og dagens bygninger er fra 1820. I 1963 overtatt av Trondheim kommune og disponeres av ordfører og rådmann til bruk i representasjon og andre arrangement som vedrører kommunen.


== Eksterne lenker ==
«Leangen gård». Kulturminnesøk. Riksantikvaren – Direktoratet for kulturminneforvaltning.
Liste over nasjonalparker i USA

Liste over nasjonalparker i USA omfatter 63 verneområder med status som nasjonalparker. Disse drives av National Park Service, et byrå innen innenriksdepartementet som ble opprettet i 1916.Nasjonalparkene i USA blir opprettet gjennom vedtak i den amerikanske kongressen. Den første nasjonalparken var Yellowstone, og ble undertegnet i lov av president Ulysses S. Grant i 1872, fulgt av Sequoia og Yosemite i 1890. Den nyeste nasjonalparken er New River Gorge i Vest-Virginia, etablert i 2020.
Det finnes nasjonalparker i 27 delstater, i tillegg til Amerikansk Samoa og Jomfruøyene. California har flest, med ni parker, fulgt av Alaska med åtte, Utah med fem og Colorado med fire. Åtte av nasjonalparkene i Alaska ble opprettet samtidig, i 1980, gjennom Alaska National Interest Lands Conservation Act. Den største nasjonalparken er Wrangell – St. Elias, på over 32 000 km², mens den minste er Hot Springs, på mindre enn 24 km². Det totale arealet til alle nasjonalparkene er ca. 210 000 km², noe som gir et gjennomsnitt på ca. 3620 km² for hver park. Den mest besøkte nasjonalparken er Great Smoky Mountains, med over ni millioner besøkende i 2008, etterfulgt av Grand Canyon, med over fire millioner.Fjorten av nasjonalparkene er (per 2010) samtidig en del av USAs bidrag til UNESCOs verdensarvliste, jfr Verdensarven i Amerika. Noen av nasjonalparkene er også biosfærereservat.


== Nasjonalparker ==


== Se også ==
Verdensarven i Amerika


== Fotnoter og referanser ==


== Eksterne lenker ==
Galleri over alle USAs nasjonalparker (engelsk) Arkivert 17. mars 2014 hos Wayback Machine.